Apstiprinu

Vidzemes plānošanas reģiona

Administrācijas vadītāja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

G. Kalniņa-Priede

2021. gada 1. jūlijā

**Vidzemes plānošanas reģiona**

**projekta**  **“Vidzeme iekļauj”,** **vienošanās Nr. 9.2.2.1/15/I/003,**

**izmaksu kompensācijas uzskaites metodika**

1. **Vispārīgie jautājumi**
   1. Šī metodika nosaka kārtību, kādā Vidzemes plānošanas reģions (turpmāk – Projekta īstenotājs) nodrošina Projekta “Vidzeme iekļauj”, Nr. 9.2.2.1/15/I/003, (turpmāk – Projekts) Sadarbības partneru (pašvaldību) atskaišu kontroli un attiecināmo izmaksu kompensāciju Sadarbības partnerim.
   2. Attiecināmo izmaksu kompensācija Sadarbības partnerim Projekta ietvaros tiks veikta atbilstoši:
      1. 2015. gada 16. jūnija Ministru kabineta noteikumiem Nr. 313 „Darbības programmas „Izaugsme un nodarbinātība” 9.2.2.specifiskā atbalsta mērķa „Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākums “Deinstitucionalizācija” īstenošanas noteikumi” (turpmāk – MK noteikumi);
      2. Finanšu ministrijas 2020. gada 19. februāra vadlīnijām Nr. 2.5. “Vadlīnijas par Eiropas Savienības struktūrfondu un Kohēzijas fonda līdzfinansētā projekta pārbaudēm 2014.-2020.gada plānošanas periodā” (t.sk. ievērojot veiktos grozījumus);
      3. Finanšu ministrijas 2020. gada 17. janvāra vadlīnijām Nr. 2.1. “Vadlīnijas attiecināmo un neattiecināmo izmaksu noteikšanai 2014.-2020. gada plānošanas periodā” (t.sk. ievērojot veiktos grozījumus);
      4. Eiropas Sociālā fonda darbības programmas “Izaugsme un nodarbinātība” 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1. pasākuma “Deinstitucionalizācija” sabiedrībā balstītu sociālo pakalpojumu vienības izmaksu aprēķina un piemērošanas metodikai (apstiprināta ar Labklājības ministrijas 2021. gada 29. jūnija rīkojumu Nr. 5/ESSF) (turpmāk – Vienas vienības izmaksu metodika);
      5. Centrālās finanšu un līgumu aģentūras un Projekta īstenotāja 2015. gada 8. decembrī noslēgtās vienošanās noteikumiem par Eiropas Savienības fonda projekta “Vidzeme iekļauj” īstenošanu (turpmāk – vienošanās Nr. 9.2.2.1/15/I/003);
      6. Sadarbības līgumā noteiktajai kārtībai.
2. **Kompensējamo izmaksu veidi un tos pamatojošie dokumenti**
   1. Projekta īstenotājs kompensē Sadarbības partnerim Projekta īstenošanas laikā radušās tiešās attiecināmās izmaksas, netiešās attiecināmās izmaksas atbilstoši MK noteikumos un Sadarbības līgumā ietvertajiem noteikumiem saskaņā ar Sadarbības partnera iesniegto rēķinu, atskaiti par Sadarbības partnera izmaksām un sniegtajiem pakalpojumiem (turpmāk – Atskaite), un izmaksu pamatojošo dokumentāciju par Sadarbības līguma ietvaros sniegtajiem pakalpojumiem un kompensējamajām izmaksām.
   2. Projekta izmaksu pamatojošie dokumenti ir attaisnojuma dokumenti, kas sagatavoti atbilstoši normatīvo aktu prasībām (rēķini, faktūrrēķini, pavadzīmes, čeki, kvītis, avansa norēķini, maksājumu uzdevumi, bankas konta izdrukas u.c.) un visi pārējie dokumenti, kas saistīti ar Projekta darbībām un sasniegtajiem rezultātiem (līgumi, rīkojumi, pieņemšanas – nodošanas akti, darba laika uzskaites tabulas, ESF projekta dalībnieka anketa u.c.).
   3. Sadarbības partneris Projekta attiecināmo izmaksu pamatošanai attaisnojuma oriģināldokumentos norāda atsauci uz **projektu “Vidzeme iekļauj”, Nr. 9.2.2.1/15/I/003**.
   4. Sadarbības partneris pieprasījumu par kompensējamajām izmaksām iesniedz Projekta īstenotājam ne retāk kā reizi ceturksnī un ne biežāk kā reizi mēnesī. Pieprasījumā iekļauj:
      1. Atskaite (1.pielikums);
      2. izmaksu pamatojošo dokumentu kopijas, kas norādītas šīs metodikas III. nodaļā “Sadarbības partnerutiešās attiecināmās izmaksas un pamatojošā dokumentācija”;
      3. Projekta vajadzībām izmantotā norēķinu konta izrakstu vai maksājuma uzdevumus, kas apliecina Projekta ietvaros veiktos maksājumus;
      4. Sadarbības partnera veiktā iepirkuma, iepirkuma procedūras (turpmāk kopā –iepirkums) vai tirgus izpētes dokumentu kopijas (atkarībā no tā, kāda procedūra ir piemērota):
         1. informāciju par konkrēto iepirkumu no Valsts elektroniskās informācijas sistēmas (norādot saiti);
         2. tirgus izpēti apliecinošus dokumentus (e-pasta izdrukas, izdrukas no pakalpojuma sniedzēju mājas lapas u.tml.) un dokumentu (protokolu u.tml.), kurā ir norādītas visu pretendentu piedāvātās līgumcenas, iesniegto piedāvājumu vērtēšanas gaita, t.sk. pretendentu noraidīšanas iemesli (ja tādi vērtēšanas gaitā ir konstatēti), un dokumentu, ar kuru ir piešķirtas līguma slēgšanas tiesības uzvarējušam pretendentam.
      5. ESF dalībnieka aptaujas anketas (2. un 3. pielikums) kopiju (ja tās oriģināls iepriekš nav iesniegts Projekta īstenotājam).
   5. Sadarbības partneris nepieciešamības gadījumā ir tiesīgs Atskaitē iekļaujamo informāciju norādīt:
      1. papildinot Atskaites formu ar ierakstu rindām atbilstoši sniegto pakalpojumu apjomam;
      2. citādā veidā kā norādīts Atskaites formā, iepriekš to saskaņojot ar Projekta īstenotāju.
   6. Projekta īstenotājam ir tiesības veikt pārbaudi Projekta īstenošanas vietā pie Sadarbības partnera.
   7. Projekta īstenotājs jebkurā Projekta īstenošanas stadijā ir tiesīgs pieprasīt, lai Sadarbības partneris iesniedz vai uzrāda dokumentu oriģinālus, kas saistīti ar Projekta īstenošanu.
3. **Sadarbības partneru tiešās attiecināmās izmaksas un pamatojošā dokumentācija**
   1. Pilngadīgu personu ar garīga rakstura traucējumiem, kuras saņem valsts ilgstošas aprūpes institūciju pakalpojumus, sagatavošanas dzīvei sabiedrībā izmaksas.

|  |  |  |
| --- | --- | --- |
| **Darbība** | **Tiešās attiecināmās izmaksas** | **Pamatojošie dokumenti** |
| Projekta darbība Nr.4  Kods atbilstoši Projekta budžeta kopsavilkumam 3.1.1.4. | **Sociālo mentoru, kas piesaistīti uz darba līguma pamata, atlīdzības izmaksas**  Saskaņā ar MK noteikumu 22.1.1.2. punktu:  22. Šo noteikumu 21.1. apakšpunktā minētās tiešās attiecināmās izmaksas ietver šādas izmaksu pozīcijas:  22.1. tiešās personāla izmaksas atbilstoši [Valsts un pašvaldību institūciju amatpersonu un darbinieku atlīdzības likumā](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums) noteiktajam, izņemot virsstundas:  22.1.1.Sadarbības partneru Projekta īstenošanas personāla izmaksas (ja personāla iesaiste Projektā ir nodrošināta saskaņā ar daļlaika attiecināmības principu, attiecināma ir ne mazāk kā 30 procentu noslodze):  22.1.1.2. kompensācija pašvaldībām par atlīdzības izmaksām sociālajam mentoram šo noteikumu 20.4. apakšpunktā minētās atbalstāmās darbības īstenošanai, ievērojot šo noteikumu 40.5. apakšpunktā minēto nosacījumu. | * Iesniegums par sociālā mentora pakalpojuma saņemšanu; * Lēmums par sociālā mentora pakalpojuma piešķiršanu; * Darba līgums/vienošanās pie darba līguma/ rīkojumi; * Amata apraksts, ja darba pienākumi nav aprakstīti darba līgumā; * Ikmēneša darba laika uzskaites tabele par nostrādāto laiku Projektā, norādot paveikto darbu Projektā; * Ikmēneša darba laika uzskaites tabele par nostrādāto laiku pamatdarbā (ja darbinieks papildu tiešajiem darba pienākumiem veic darbu Projektā) un Projektā; * Projekta darba algas aprēķina saraksts ar pārskatāmu nodokļu aprēķinu un neto darba algu; * Darbinieka personīgā konta kartiņa par pamatdarbā (ja darbinieks papildu tiešajiem darba pienākumiem veic darbu Projektā) un Projektā gūtajiem ienākumiem; * Dokuments, kas apliecina, ka sociālā mentora pakalpojuma sniedzējs ir apmācīts darbam ar pilngadīgām personām ar garīga rakstura traucējumiem un ir labas komunikācijas prasmes (MK noteikumu 40.6. punkts). |
| Projekta darbība Nr.4  Kods atbilstoši Projekta budžeta kopsavilkumam 13.2.2. | **Mērķa grupas personu ēdināšanas izdevumi**  Saskaņā ar MK noteikumu 23.1. punktu:  23. Šo noteikumu 22.2.2. apakšpunktā minētā kompensācija pašvaldībām šo noteikumu 20.4. apakšpunktā minētās atbalstāmās darbības īstenošanai ietver:  23.1. kompensāciju par ēdināšanas izdevumiem, kas nepārsniedz 5 euro dienā, ja laiks nokļūšanai līdz jaunajai dzīvesvietai un atpakaļ valsts ilgstošas aprūpes institūcijā pārsniedz piecas stundas, šo noteikumu 3.1. apakšpunktā minētās mērķa grupas personām, kuras saņem valsts ilgstošas aprūpes institūciju pakalpojumus. | Ja pašvaldība sociālo mentoru piesaista uz darba līguma pamata:   * Iepirkuma vai tirgus izpētes dokumenti, ja attiecināms; * Līgums, ja attiecināms; * Avansa norēķins, ja attiecināms; * Attaisnojuma dokumenti (rēķini, čeki, kvītis u.tml.), ja attiecināms; * Maksājuma uzdevums, ja attiecināms.   Ja pašvaldība sociālo mentoru piesaista uz pakalpojuma (uzņēmuma) līguma pamata:   * Sociālā mentora pieprasījums faktisko izmaksu kompensēšanai; * Faktisko izmaksu pamatojošā dokumentācija (rēķini, čeki, kvītis u.tml.); * Maksājuma uzdevums, ja attiecināms. |
| Projekta darbība Nr.4  Kods atbilstoši Projekta budžeta kopsavilkumam 13.2.3. | **Mērķa grupas personu uzturēšanās izdevumi viesnīcā (naktsmītnē)**  Saskaņā ar MK noteikumu 23.2. punktu:  23. Šo noteikumu 22.2.2. apakšpunktā minētā kompensācija pašvaldībām šo noteikumu 20.4. apakšpunktā minētās atbalstāmās darbības īstenošanai ietver:  23.2. kompensāciju par uzturēšanās izdevumiem viesnīcā (naktsmītnē) atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi šo noteikumu 3.1. apakšpunktā minētās mērķa grupas personām, kuras saņem valsts ilgstošas aprūpes institūciju pakalpojumus, ja nav iespējams līdz jaunajai dzīvesvietai nokļūt un atgriezties atpakaļ valsts ilgstošas aprūpes institūcijā 12 stundu laikā. | Ja pašvaldība sociālo mentoru piesaista uz darba līguma pamata:   * Iepirkuma vai tirgus izpētes dokumenti, ja attiecināms; * Līgums, ja attiecināms; * Avansa norēķins, ja attiecināms; * Attaisnojuma dokumenti (rēķini, čeki, kvītis u.tml.), ja attiecināms; * Maksājuma uzdevums, ja attiecināms.   Ja pašvaldība sociālo mentoru piesaista uz pakalpojuma (uzņēmuma) līguma pamata:   * Sociālā mentora pieprasījums faktisko izmaksu kompensēšanai; * Faktisko izmaksu pamatojošā dokumentācija (rēķini, čeki, kvītis u.tml.); * Maksājuma uzdevums, ja attiecināms. |
| Projekta darbība Nr.4  Kods atbilstoši Projekta budžeta kopsavilkumam 13.2.4. | **Mērķa grupas personu transporta izdevumi**  Saskaņā ar MK noteikumu 23.3. punktu:  23. Šo noteikumu 22.2.2. apakšpunktā minētā kompensācija pašvaldībām šo noteikumu 20.4. apakšpunktā minētās atbalstāmās darbības īstenošanai ietver:  23.3. kompensāciju par transporta izdevumiem (par degvielu, transportlīdzekļu nomu, transporta un specializētā transporta pakalpojumu pirkšanu, sabiedriskā transporta izmantošanu) šo noteikumu 3.1. apakšpunktā minētās mērķa grupas personām, kuras saņem valsts ilgstošas aprūpes institūciju pakalpojumus un pasākuma īstenošanas laikā plāno pāriet uz dzīvi sabiedrībā, nokļūšanai līdz jaunajai dzīvesvietai un atpakaļ valsts ilgstošas aprūpes institūcijā. | Ja pašvaldība sociālo mentoru piesaista uz darba līguma pamata:   * Iepirkuma vai tirgus izpētes dokumenti, ja attiecināms; * Līgums, ja attiecināms; * Rīkojums par noteikta transporta līdzekļa izmantošanu Projekta vajadzībām (transportlīdzekļa marka, valsts reģistrācijas numurs), norādot tā degvielas veidu un patēriņa normu (var būt norādīta arī nomas vai patapinājuma līgumā); * Transporta ceļazīme vai maršruta lapa, kurā norādīts transportlīdzeklis (marka, valsts reģistrācijas numurs), braukšanas laiks (datums), norāde par personu, kura izmanto autotransportu, brauciena mērķis un maršruts, nobrauktie kilometri, degvielas patēriņš un degvielas veids; * Avansa norēķins, ja attiecināms; * Attaisnojuma dokumenti (rēķini, čeki, kvītis, biļete u.tml.), ja attiecināms; * Maksājuma uzdevums, ja attiecināms.   Ja pašvaldība sociālo mentoru piesaista uz pakalpojuma (uzņēmuma) līguma pamata:   * Sociālā mentora pieprasījums faktisko izmaksu kompensēšanai; * Faktisko izmaksu pamatojošā dokumentācija (rēķini, čeki, kvītis, biļetes, maršrutlapas u.tml.); * Maksājuma uzdevums, ja attiecināms.   Transportlīdzekļa biļete, mēnešbiļete, ja tiek izmantots autobuss, vilciens, vai cits sabiedriskā transporta līdzeklis. Ja sabiedriskā transporta gadījumā tiek izmantots e-talons, tad iesniedz čeku par tā iegādi. Ja braukšanas biļete tiek pirkta internetā, tad iesniedz izdruku no interneta un samaksas dokumentu. Uz biļetēm ir jābūt norādei par brauciena maršrutu un mērķi (uz biļetēm sabiedriskā transporta pilsētas robežās var nebūt norādīts brauciena mērķis). |
| Projekta darbība Nr.4  Kods atbilstoši Projekta budžeta kopsavilkumam 13.2.5. | **Sociālo mentoru, kas piesaistīti uz darba līguma pamata, komandējumu un dienesta braucienu izmaksas**  Saskaņā ar MK noteikumu 23.4.punktu:  23. Šo noteikumu 22.2.2. apakšpunktā minētā kompensācija pašvaldībām šo noteikumu 20.4. apakšpunktā minētās atbalstāmās darbības īstenošanai ietver:  23.4. kompensāciju par iekšzemes komandējumu un dienesta braucienu izmaksām atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi šo noteikumu 40.4.apakšpunktā minētajiem sociālajiem mentoriem. | Ja pašvaldība sociālo mentoru piesaista uz darba līguma pamata:   * Rīkojums par komandējumu, kurā norādīts darbinieka vārds un uzvārds, komandējuma vieta, mērķis un laika periods, dienas naudas apmērs un atmaksas kārtība, norādot arī atsauci uz Projektu un to, ka komandējuma izmaksas tiek segtas no Projekta līdzekļiem. * Transporta/ceļu izdevumu pamatojošie dokumenti:   + Līgums par auto izmantošanu, ja attiecināms;   + Iepirkuma vai tirgus izpētes dokumenti, ja attiecināms;   + Rīkojums par noteikta transporta līdzekļa izmantošanu Projekta vajadzībām (transportlīdzekļa marka, valsts reģistrācijas numurs), norādot tā degvielas veidu un patēriņa normu (var būt norādīta arī nomas vai patapinājuma līgumā);   + Transporta ceļazīme vai maršruta lapa, kurā norādīts transportlīdzeklis (marka, valsts reģistrācijas numurs), braukšanas laiks (datums), norāde par personu, kura izmanto autotransportu, brauciena mērķis un maršruts, nobrauktie kilometri, degvielas patēriņš un degvielas veids;   + Degvielas uzpildīšanas stacijas izdots attaisnojuma dokuments (rēķins, čeks, kvīts) un avansa norēķins, ja attiecināms;   + Transportlīdzekļa biļete, mēnešbiļete, ja tiek izmantots autobuss, vilciens, vai cits sabiedriskā transporta līdzeklis. Ja sabiedriskā transporta gadījumā tiek izmantots e-talons, tad iesniedz čeku par tā iegādi. Ja braukšanas biļete tiek pirkta internetā, tad iesniedz izdruku no interneta un samaksas dokumentu. Uz biļetēm ir jābūt norādei par brauciena maršrutu un mērķi (uz biļetēm sabiedriskā transporta pilsētas robežās var nebūt norādīts brauciena mērķis); * Nakšņošanas izdevumu pamatojošie dokumenti:   + Iepirkuma vai tirgus izpētes dokumenti, ja attiecināms;   + Līgums, ja attiecināms;   + Attaisnojuma dokumenti (rēķini, čeki, kvītis u.tml.) par naktsmītnes izmantošanu; * Avansa norēķins, ja attiecināms; * Komandējuma atskaite, ja attiecināms; * Maksājuma uzdevums, ja attiecināms.   Ja pašvaldība sociālo mentoru piesaista uz pakalpojuma (uzņēmuma) līguma pamata:   * Sociālā mentora pieprasījums faktisko izmaksu kompensēšanai; * Faktisko izmaksu pamatojošā dokumentācija (rēķini, čeki, kvītis, biļetes, maršrutalpa u.tml.); * Maksājuma uzdevums, ja attiecināms. |
| Projekta darbība Nr.4  Kods atbilstoši Projekta budžeta kopsavilkumam 13.2.6. | **Sociālo mentoru, kas piesaistīti uz uzņēmuma līguma pamata, izmaksas**  Saskaņā ar MK noteikumu 23.5. punktu:  23. Šo noteikumu 22.2.2. apakšpunktā minētā kompensācija pašvaldībām šo noteikumu 20.4. apakšpunktā minētās atbalstāmās darbības īstenošanai ietver:  23.5. kompensāciju par sociālā mentora piesaisti, ja pašvaldība viņu piesaista uz uzņēmuma līguma pamata. Pakalpojuma izmaksas sociālajam mentoram nosaka par vienu šo noteikumu 3.1. apakšpunktā minētās mērķa grupas personu, kura saņem valsts ilgstošas aprūpes institūciju pakalpojumus. | * Iesniegums par sociālā mentora pakalpojuma saņemšanu; * Lēmums par sociālā mentora pakalpojuma piešķiršanu; * Iepirkuma vai tirgus izpētes dokumenti, ja attiecināms.   **Ja pakalpojumu sniedzējs ir juridiska persona vai fiziska persona, kura ir saimnieciskās darbības veicējs:**   * Pakalpojuma līgums; * Pušu parakstītais pieņemšanas – nodošanas akts/ atskaite; * Attaisnojuma dokuments – rēķins u.tml.   **Ja pakalpojumu sniedzējs ir fiziska persona, kura nav saimnieciskās darbības veicējs:**   * Uzņēmuma līgums; * Pušu parakstītais pieņemšanas – nodošanas akts/ atskaite; * Izmaksātās atlīdzības aprēķins. |

* 1. Sabiedrībā balstītu sociālo pakalpojumu pilngadīgām personām ar garīga rakstura traucējumiem īstenošanas izmaksas.

|  |  |  |
| --- | --- | --- |
| **Darbība** | **Tiešās attiecināmās izmaksas** | **Pamatojošie dokumenti** |
| Projekta darbība Nr.5  Kods atbilstoši Projekta budžeta kopsavilkumam 13.3.1. | **Sabiedrībā balstītu pakalpojumu (aprūpe mājās; dienas aprūpes centra pakalpojums; specializētās darbnīcas; grupu dzīvokļa pakalpojums, psihologu konsultācijas un individuāls atbalsts, atbalsta grupu un grupu nodarbības) īstenošanas izmaksas (vienas vienības izmaksu pielietojums)**  Saskaņā ar MK noteikumu 24.1. punktu:  24. Šo noteikumu 22.2.2. apakšpunktā minēto kompensāciju pašvaldībām par šo noteikumu 20.5. apakšpunktā minēto atbalstāmo darbību nodrošināšanu piešķir par katrai šo noteikumu 3.1. apakšpunktā minētās mērķa grupas personai sniegto sabiedrībā balstītu sociālo pakalpojumu:   * 24.1. saskaņā ar šo noteikumu 58.2. apakšpunktā minēto vienas vienības izmaksu metodiku, izņemot šo noteikumu 41.5. (īslaicīgās sociālās aprūpes pakalpojumi jeb "atelpas brīža" pakalpojumi) un 41.6. (citu speciālistu konsultācijas un individuālais atbalsts) apakšpunktā minētos pakalpojumus. | * Iesniegums par pakalpojuma piešķiršanu; * Lēmums par sabiedrībā balstītu pakalpojumu piešķiršanu; * Atbildīgā sociālā darbinieka parakstīta metodikas 2.4.1. punktā norādītās atskaites sadaļa 13.3.1. Sabiedrībā balstītu pakalpojumu pieaugušām personām ar garīga rakstura traucējumiem (dienas aprūpes centra, grupu mājas, specializēto darbnīcu, atbalsta grupu un grupu nodarbību, psihologa konsultāciju un individuālā atbalsta, aprūpes mājās pakalpojumu) īstenošanas izmaksas (vienas vienības izmaksu pielietojums). |
| Projekta darbība Nr.5  Kods atbilstoši Projekta budžeta kopsavilkumam 13.3.2. | **Sabiedrībā balstītu pakalpojumu (Īslaicīgās sociālās aprūpes pakalpojums jeb “atelpas brīža” pakalpojums; citu speciālistu konsultācijas un individuāls atbalsts) īstenošanas izmaksas (nav vienas vienības izmaksu pielietojums)**  Saskaņā ar MK noteikumu 24.2. punktu:  24. Šo noteikumu 22.2.2. apakšpunktā minēto kompensāciju pašvaldībām par šo noteikumu 20.5. apakšpunktā minēto atbalstāmo darbību nodrošināšanu piešķir par katrai šo noteikumu 3.1. apakšpunktā minētās mērķa grupas personai sniegto sabiedrībā balstītu sociālo pakalpojumu:   * 24.2. atbilstoši faktiskajām izmaksām par šo noteikumu 41.5. un 41.6. apakšpunktā minētajiem pakalpojumiem, bet nepārsniedzot 73 euro diennaktī šo noteikumu 41.5. apakšpunktā minētajam pakalpojumam. | * Iesniegums par pakalpojuma piešķiršanu; * Lēmums par sabiedrībā balstītu pakalpojumu piešķiršanu; * Iepirkuma vai tirgus izpētes dokumenti, ja attiecināms; * Līgums, ja attiecināms; * Norīkojums, ja attiecināms; * Pieņemšanas – nodošanas akts, ja attiecināms; * Sniegtā pakalpojuma uzskaites lapa, ja attiecināms; * Rēķins/pavadzīme/čeks/kvīts u.tml., ja attiecināms. |

* 1. Īslaicīgās aprūpes jeb "atelpas brīža" pakalpojumu, sociālās rehabilitācijas pakalpojumu, dienas aprūpes centra pakalpojumu, sociālās aprūpes pakalpojumu bērniem ar funkcionāliem traucējumiem nodrošināšanas izmaksas.

|  |  |  |
| --- | --- | --- |
| **Darbība** | **Tiešās attiecināmās izmaksas** | **Pamatojošie dokumenti** |
| Projekta darbība Nr.6  Kods atbilstoši Projekta budžeta kopsavilkumam 13.4.1. | **Transporta nodrošināšanas izdevumi bērnu ar funkcionāliem traucējumiem nogādāšanai uz "atelpas brīža" pakalpojuma sniegšanas vietu un atpakaļ**  Saskaņā ar MK noteikumu 25.1. punktu:  25. Šo noteikumu 22.2.2. apakšpunktā minētā kompensācija pašvaldībām šo noteikumu 20.6. apakšpunktā minētās atbalstāmās darbības īstenošanai ietver:  25.1. kompensāciju par transporta izdevumiem (par degvielu, transportlīdzekļu nomu, transporta un specializētā transporta pakalpojumiem, sabiedriskā transporta izmantošanu) šo noteikumu 3.3. apakšpunktā minētās mērķa grupas personu – bērnu ar funkcionāliem traucējumiem – nogādāšanai no bērna deklarētās dzīvesvietas uz "atelpas brīža" pakalpojuma sniegšanas vietu un atpakaļ. | **Transporta/ceļa izdevumi bērnu nogādāšanai uz/no “atelpas brīža”, ja izdevumi tiek kompensēti bērna likumiskajiem pārstāvjiem vai audžuģimenēm:**   * Lēmums par "atelpas brīža" pakalpojuma piešķiršanu, kurā jābūt norādītai informācijai par transporta pakalpojuma izdevumu kompensēšanu; * Iesniegums/ cits attaisnojuma dokuments, kas adresēts pašvaldībai par transporta/ceļa izdevumu kompensāciju; * Ja tiek izmantots sabiedriskais transports, transportlīdzekļa biļete. Ja sabiedriskā transporta gadījumā tiek izmantots e-talons, tad iesniedz čeku par tā iegādi. Ja braukšanas biļete tiek pirkta internetā, tad iesniedz izdruku no interneta un samaksas dokumentu. Piezīme: Uz biļetēm ir jābūt norādei par brauciena maršrutu (uz biļetēm sabiedriskā transporta pilsētas robežās var nebūt norādīts brauciena maršruts). **Komisijas maksa par biļetes iegādi internetā netiek attiecināta!** * Ja tiek izmantota nomāta, patapināta vai personīgā automašīna:   + Līgums par transportlīdzekļa nomu vai patapinājumu, ja attiecināms. Piezīme: transporta noma tiks attiecināta tikai par tām dienām, kurās persona tiks nogādāta uz pakalpojuma sniegšanas vietu un atpakaļ;   + Pieņemšanas – nodošanas akts, ja attiecināms;   + Automašīnas tehniskās pases kopija;   + Maršruta lapa vai kāds cits dokuments, kurā norādīta informācija par transportlīdzekļa izmantošanas datumu, brauciena mērķi un maršrutu, transportlīdzekļa marku (modeli), degvielas patēriņu litros uz 100 km, par pamatu ņemot CSDD mājas lapā pieejamo informāciju. Ja CSDD mājas lapā informācija par konkrēto marku (modeli) nav norādīta, skatās informāciju par līdzīgu marku (modeli), nobrauktajiem kilometriem;   + Degvielas uzpildīšanas stacijas izdots attaisnojuma dokuments (rēķins, čeks, kvīts);   + Maksājuma uzdevums, ja attiecināms. * Ja tiek pirkti transporta vai specializētā transporta pakalpojumi:   + Pakalpojuma līgums (ja attiecināms) vai izdruka no pakalpojuma sniedzēja mājas lapas par sniegto pakalpojumu izcenojumu;   + Attaisnojuma dokumenti (rēķins, čeks, kvīts). Uz attaisnojuma dokumentiem ir jābūt norādei par brauciena maršrutu un mērķi;   + Maršruta lapa vai kāds cits dokuments, kurā norādīta informācija par transportlīdzekļa izmantošanas datumu, brauciena mērķi un maršrutu;   + Maksājuma uzdevums, ja attiecināms. * Maksājuma uzdevums, ja attiecināms.   **Transporta/ceļa izdevumi bērnu nogādāšanai uz/no “atelpas brīža”, ja tiek izmantots pašvaldības vai sociālā dienesta transports:**   * Lēmums par "atelpas brīža" pakalpojuma piešķiršanu vai atsevišķs lēmums par transporta pakalpojumu piešķiršanu, kurā jābūt norādītai informācijai par transporta pakalpojuma piešķiršanu; * Pašvaldības vai sociālā dienesta izdoti noteikumi, kārtība vai kāds cits normatīvais dokuments, kas nosaka specializētā transporta izmantošanas un pieteikšanās iespējas, kā arī pakalpojuma izcenojumus; * Līgums, ja attiecināms; * Attaisnojuma dokumenti (rēķins, čeks, kvīts), ja attiecināms; * Maršruta lapa vai kāds cits dokuments, kurā norādīta informācija par transportlīdzekļa izmantošanas datumu, brauciena mērķi un maršrutu, transportlīdzekļa marku (modeli); * Atskaite par personām, kas saņēmušas transporta pakalpojumus un kompensējamajām izmaksām saskaņā ar attaisnojuma dokumentiem. |
| Projekta darbība Nr.6  Kods atbilstoši Projekta budžeta kopsavilkumam 13.4.3. | **"Atelpas brīža" pakalpojumu izmaksas bērniem ar funkcionāliem traucējumiem**  Saskaņā ar MK noteikumu 25.3. punktu:  25. Šo noteikumu 22.2.2. apakšpunktā minētā kompensācija pašvaldībām šo noteikumu 20.6. apakšpunktā minētās atbalstāmās darbības īstenošanai ietver:  25.3. kompensāciju par "atelpas brīža" pakalpojuma nodrošināšanu, nepārsniedzot 73 euro diennaktī. | * Iesniegums par pakalpojuma piešķiršanu; * Lēmums par "atelpas brīža" pakalpojuma piešķiršanu; * Iepirkuma vai tirgus izpētes dokumenti, ja attiecināms; * Norīkojums, ja attiecināms; * Līgums, ja attiecināms; * Pieņemšanas – nodošanas akts, ja attiecināms; * Sniegtā pakalpojuma uzskaites lapa, ja attiecināms;   Rēķins/pavadzīme/čeks/kvīts u.tml., ja attiecināms. |
| Projekta darbība Nr.6  Kods atbilstoši Projekta budžeta kopsavilkumam 13.4.4. | **Sociālās rehabilitācijas pakalpojumu izmaksas bērniem ar funkcionāliem traucējumiem**  Saskaņā ar MK noteikumu 25.4. punktu:  25. Šo noteikumu 22.2.2. apakšpunktā minētā kompensācija pašvaldībām šo noteikumu 20.6. apakšpunktā minētās atbalstāmās darbības īstenošanai ietver:  25.4. kompensāciju par šo noteikumu 20.6. apakšpunktā minēto sociālās rehabilitācijas pakalpojumu sniegšanas izmaksām. | * Iesniegums par pakalpojuma piešķiršanu; * Lēmums par sociālās rehabilitācijas pakalpojumu piešķiršanu; * Iepirkuma vai tirgus izpētes dokumenti, ja attiecināms; * Norīkojums, ja attiecināms; * Līgums, ja attiecināms; * Pieņemšanas – nodošanas akts, ja attiecināms; * Sniegtā pakalpojuma uzskaites lapa, ja attiecināms; * Rēķins/pavadzīme/čeks/kvīts u.tml., ja attiecināms. |
| Projekta darbība Nr.6  Kods atbilstoši Projekta budžeta kopsavilkumam 13.4.5. | **Dienas aprūpes centra pakalpojumu izmaksas bērniem ar funkcionāliem traucējumiem**  Saskaņā ar MK noteikumu 25.5 punktu:  25. Šo noteikumu 22.2.2. apakšpunktā minētā kompensācija pašvaldībām šo noteikumu 20.6. apakšpunktā minētās atbalstāmās darbības īstenošanai ietver:  25.5. kompensāciju par šo noteikumu 20.6. apakšpunktā minētā dienas aprūpes centra pakalpojuma nodrošināšanu ne vairāk kā 2 euro par stundu un kopā ne vairāk kā 2500 euro par vienu šo noteikumu 3.3. apakšpunktā minētās mērķa grupas personu – bērnu ar funkcionāliem traucējumiem – visā Projektā īstenošanas laikā. | * Iesniegums par pakalpojuma piešķiršanu; * Lēmums par dienas aprūpes centra pakalpojuma piešķiršanu; * Iepirkuma vai tirgus izpētes dokumenti, ja attiecināms; * Norīkojums, ja attiecināms; * Līgums, ja attiecināms; * Pieņemšanas – nodošanas akts, ja attiecināms; * Sniegtā pakalpojuma uzskaites lapa, ja attiecināms; * Rēķins/pavadzīme u.tml., ja attiecināms. |
| Projekta darbība Nr.6  Kods atbilstoši Projekta budžeta kopsavilkumam 13.4.6. | **Sociālās aprūpes pakalpojumu izmaksas (vienas vienības izmaksu pielietojums)**  Saskaņā ar MK noteikumu 25.2.punktu:  25. Šo noteikumu 22.2.2. apakšpunktā minētā kompensācija pašvaldībām šo noteikumu 20.6. apakšpunktā minētās atbalstāmās darbības īstenošanai ietver:  25.2. kompensāciju par aprūpes pakalpojuma nodrošināšanu. Kompensācijas aprēķinam piemēro šo noteikumu 58.2. apakšpunktā minēto vienas vienības izmaksu metodiku. | * Iesniegums par pakalpojuma piešķiršanu; * Lēmums par sociālās aprūpes pakalpojumu piešķiršanu; * Atbildīgā sociālā darbinieka parakstīta metodikas 2.4.1. punktā norādītās atskaites sadaļa 13.4.6. Sociālās aprūpes pakalpojumu bērniem ar funkcionālie traucējumiem izmaksas (vienas vienības izmaksu pielietojums)   Ja tiek piešķirts sociālās aprūpes pakalpojums vairāk par 40h mēnesī, likumiskais pārstāvis vai audžuvecāks iesniedz papildus informāciju atbilstoši MK noteikumu 43.3.3., 43,.3.4., 43.3.5., 43.3.6. punktiem. |

1. **Projekta netiešās attiecināmās izmaksas**
   1. Sadarbības partneru Projekta netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no tiešajām personāla izmaksām, atbilstoši MK noteikumu 21.2. apakšpunktā noteiktai kārtībai:

|  |  |  |
| --- | --- | --- |
| **Kods atbilstoši Projekta budžeta kopsavilkumam** | **Tiešās personāla izmaksas, no kurām plāno netiešās attiecināmās izmaksas** | **Pašvaldības** |
| 3.1.1.4. | Kompensācija pašvaldībām par atlīdzības izmaksām sociālajam mentoram | **X** |

1. **Sadarbības partneru izmaksu kompensācijas dokumentu saņemšanas, reģistrēšanas, izskatīšanas un uzglabāšanas kārtība**
   1. Sadarbības partneris Projekta ietvaros šīs metodikas 2.4. punktā minēto Atskaiti un izmaksas pamatojošo dokumentāciju iesniedz Projekta īstenotājam šādā kārtībā:
      1. Atskaiti (šīs metodikas pielikums) un izmaksu pamatojošo dokumentāciju –augšupielādē Projekta īstenotāja norādītajā tīmekļa vietnē;
      2. informatīvu vēstuli par šīs metodikas 5.1.1. punktā veiktajām darbībām iesniedz personīgi vai nosūta pa pastu (Bērzaines iela 5, Cēsis, Cēsu novads, LV-4101), vai nosūta elektroniski parakstītu dokumentu (e-pasta adrese elektroniski parakstītu dokumentu saņemšanai – [vidzeme@vidzeme.lv](mailto:vidzeme@vidzeme.lv)).
   2. Uz Projektu attiecināmus dokumentus, kas satur personas datus vai ir uzskatāmi par konfidenciāliem, Sadarbības partneris augšupielādē un labo Projekta īstenotāja izveidotajā tīmekļa vietnē, kuras pieejas datus Projekta īstenotājs ir izsniedzis Sadarbības partnerim.
   3. Projekta īstenotājs pārbauda Sadarbības partnera augšupielādēto Atskaiti, kompensējamās izmaksas un izmaksu pamatojošos dokumentus un ne vēlāk kā 20 (divdesmit) darba dienu laikā no šīs metodikas 5.1.2. punktā norādītās informatīvās vēstules saņemšanas dienas:
      1. informē Sadarbības partneri par nepieciešamiem precizējumiem un/vai;
      2. nosūta Sadarbības partnerim apstiprinājuma vēstuli par kompensējamo izmaksu apmēru, nosūtot ar drošu elektronisko parakstu parakstītu vēstuli uz Sadarbības partnera e-pasta adresi.
   4. Sadarbības partneris pēc kompensējamo izmaksu apstiprinājuma vēstules saņemšanas no Projekta īstenotāja:
      1. Paraksta Projekta īstenotāja saskaņotu kompensējamo izmaksu Atskaiti un to augšupielādē Projekta īstenotāja piešķirtajā tīmekļa vietnē;
      2. iesniedz Projekta īstenotājam rēķinu par Projekta attiecināmo izmaksu kompensāciju, norādot šādus Vidzemes plānošanas reģiona rekvizītus:

Vidzemes plānošanas reģions

Re[ģ. Nr](http://xn--xea.nr). 90002180246

Bērzaines iela 5, Cēsis, Cēsu novads, LV-4101

Valsts kase

Konts: LV84TREL921063104600B

Kods: TRELLV22

Projekts “Vidzeme iekļauj”, Nr. 9.2.2.1/15/I/003.

* 1. Projekta īstenotājs Sadarbības partnera iesniegto rēķinu reģistrē un ne vēlāk kā 5 darba dienu laikā pārskaita uz Sadarbības partnera rēķinā norādīto norēķinu kontu Projekta attiecināmo izmaksu kompensāciju.
  2. Sadarbības partnera iesniegtās Atskaites un izmaksu pamatojošos dokumentus Projekta īstenotājs glabā Projekta lietvedībā.

1. **Noslēguma jautājums**
   1. Grozījumi metodikā stājas spēkā 2021. gada 1. jūlijā.
   2. Sadarbības partneris attiecināmo izmaksu kompensācijas dokumentus par pakalpojumiem, kas sniegti līdz 2021. gada 30. jūnijam, bet apmaksāti sākot no 2021. gada 1. jūlija, Projekta īstenotājam iesniedz atbilstoši Vidzemes plānošanas reģiona projekta “Vidzeme iekļauj”, vienošanās Nr. 9.2.2.1/15/I/003, izdevumu kompensācijas uzskaites metodikai (spēkā līdz 2021. gada 30. jūnijam).

Pielikumā:

1. Atskaite par kompensējamajām izmaksām projekta “Vidzeme iekļauj”, Nr.9.2.2.1/15/I/003, īstenošanas ietvaros;
2. ESF Dalībnieka aptaujas anketa (Sabiedrībā balstītu sociālo pakalpojumu īstenošana Vidzemes plānošanas reģiona personām ar GRT);
3. ESF Dalībnieka aptaujas anketas (Sabiedrībā balstītu sociālo pakalpojumu īstenošana Vidzemes plānošanas reģiona bērniem ar FT).